CELEX: 32012R0983
Language: sk
Date: 2012-10-22 00:00:00
Title: Nariadenie Komisie (EÚ) č. 983/2012 z  22. októbra 2012 , ktorým sa stanovuje zákaz lovu stavridy ostrobokej a súvisiacich vedľajších úlovkov vo vodách EÚ v zónach IIa, IVa; v zónach VI, VIIa-c,VIIe-k, VIIIa, VIIIb, VIIId a VIIIe; vo vodách EÚ a v medzinárodných vodách v zóne Vb a v medzinárodných vodách v zónach XII a XIV plavidlami plaviacimi sa pod vlajkou Španielska

25.10.2012   
            
            
               SK
            
            
               Úradný vestník Európskej únie
            
            
               L 295/7
            
         NARIADENIE KOMISIE (EÚ) č. 983/2012
   z 22. októbra 2012,
   ktorým sa stanovuje zákaz lovu stavridy ostrobokej a súvisiacich vedľajších úlovkov vo vodách EÚ v zónach IIa, IVa; v zónach VI, VIIa-c,VIIe-k, VIIIa, VIIIb, VIIId a VIIIe; vo vodách EÚ a v medzinárodných vodách v zóne Vb a v medzinárodných vodách v zónach XII a XIV plavidlami plaviacimi sa pod vlajkou Španielska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 44/2012 zo 17. januára 2012, ktorým sa na rok 2012 stanovujú vo vodách EÚ a pre plavidlá EÚ v určitých vodách nepatriacich EÚ rybolovné možnosti pre určité populácie rýb a skupiny populácií rýb, ktoré sú predmetom medzinárodných rokovaní alebo dohôd (2), sa stanovujú kvóty na rok 2012.
            
         
               (2)
            
            
               Podľa informácií, ktoré Komisia dostala, sa výlovom zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe vyčerpala kvóta pridelená na rok 2012.
            
         
               (3)
            
            
               Je preto nevyhnutné zakázať rybolovné činnosti v súvislosti s uvedenou zásobou,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu pre zásobu v nej uvedenú na rok 2012 sa považuje za vyčerpanú odo dňa stanoveného v uvedenej prílohe.
   Článok 2
   Zákazy
   Rybolovné činnosti v súvislosti so zásobou uvedenou v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe sa zakazuje odo dňa stanoveného v uvedenej prílohe. Po uvedenom dátume sa zakazuje najmä ponechávať na palube, premiestňovať, prekladať alebo vykladať ryby z uvedenej zásoby ulovené uvedenými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. októbra 2012
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 25, 27.1.2012, s. 55.
   
      PRÍLOHA
      
                  Č.
               
               
                  61/TQ44
               
            
                  Členský štát
               
               
                  Španielsko
               
            
                  Zásoba
               
               
                  JAX/2A-14
               
            
                  Druh
               
               
                  stavrida ostroboká (Trachurus spp.)
               
            
                  Zóna
               
               
                  vody EÚ v zónach IIa, IVa; zóny VI, VIIa-c,VIIe-k, VIIIa, VIIIb, VIIId a VIIIe; vody EÚ a medzinárodné vody v zóne Vb a medzinárodné vody v zónach XII a XIV
               
            
                  Dátum
               
               
                  5.10.2012